**Հավելված ՀՀ ոստիկանության պետի 2011 թ. « 29 » հունիսի N 2728 -Ա հրամանի**

**ՔԱՂԱՔԱՑԻԱԿԱՆ ՀԱՏՈՒԿ ԾԱՌԱՅՈՒԹՅԱՆ**

**ՊԱՇՏՈՆԻ ԱՆՁՆԱԳԻՐ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՈՍՏԻԿԱՆՈՒԹՅԱՆ ԻՆՖՈՐՄԱՑԻՈՆ ԿԵՆՏՐՈՆԻ ՔՐԵԱԿԱՆ ՎԻՃԱԿԱԳՐՈՒԹՅԱՆ ԲԱԺՆԻ ԳԼԽԱՎՈՐ ՄԱՍՆԱԳԵՏԻ**

**(03-Հ-3.1-8)**

**I. ԸՆԴՀԱՆՈՒՐ ԴՐՈՒՅԹՆԵՐ**

1. Հայաստանի Հանրապետության ոստիկանության (այսուհետ՝ Ոստիկանություն) ինֆորմացիոն կենտրոնի քրեական վիճակագրության բաժնի (այսուհետ` Բաժին) գլխավոր մասնագետի պաշտոնն ընդգրկվում է քաղաքացիական հատուկ ծառայության առաջատար պաշտոնների խմբի 1-ին ենթախմբում:

2. Գլխավոր մասնագետին «Ոստիկանությունում ծառայության մասին» Հա-յաստանի Հանրապետության օրենքով (այսուհետ`Օրենք) սահմանված կարգով պաշտոնի նշանակում և պաշտոնից ազատում է Ոստիկանության պետը:

**II. ԱՇԽԱՏԱՆՔԻ ԿԱԶՄԱԿԵՐՊՄԱՆ ԵՎ ՂԵԿԱՎԱՐՄԱՆ**

**ՊԱՏԱՍԽԱՆԱՏՎՈՒԹՅՈՒՆԸ**

3. Գլխավոր մասնագետը անմիջականորեն ենթակա և հաշվետու է Բաժնի պետին:

4. Գլխավոր մասնագետը իրեն ենթակա ծառայողներ չունի:

5. Անմիջականորեն կատարում է Բաժնի պետի և մյուս վերադաս պետերի անհատական հանձնարարականներն ու ցուցումները:

6. Պաշտոնի անձնագրով նախատեսված դեպքում օժանդակում է իր Բաժնի ավելի ցածր պաշտոն զբաղեցնող քաղաքացիական ծառայողների աշխատանք-ներին, ինչպես նաև մասնակցում Բաժնի աշխատանքների ծրագրմանը:

7. Գլխավոր մասնագետը պատասխանատվություն է կրում իրեն վերապահված լիազորությունները չկատարելու կամ ոչ պատշաճ կատարելու, կամ վերազանցելու, ինչպես նաև առաջադրված խնդիրներն ու տրված հանձնարարականները չկատարելու կամ ոչ պատշաճ կատարելու համար:

**III. ՈՐՈՇՈՒՄՆԵՐ ԿԱՅԱՑՆԵԼՈՒ ԼԻԱԶՈՐՈՒԹՅՈՒՆՆԵՐԸ**

8. Գլխավոր մասնագետը Բաժնի պետի և մյուս վերադաս պետերի հանձա-րարությամբ մասնակցում է Բաժնի գործառույթներից բխող հիմնախնդիրների լուծմանը, որոշումների ընդունմանը և հանձնարարականների պատշաճ կատար-մանը:

**IV. ՇՓՈՒՄՆԵՐԸ ԵՎ ՆԵՐԿԱՅԱՑՈՒՑՉՈՒԹՅՈՒՆԸ**

9. Գլխավոր մասնագետը ՝

1) Ոստիկանության ներսում այլ կառուցվածքային և առանձնացված ստորա-բաժանումերի ղեկավարների և պաշտոնատար անձանց հետ շփվում և հանդես է գալիս որպես ներկայացուցիչ` իր լիազորությունների շրջանակում.

2) Բաժնի պետի և մյուս վերադաս պետերի հանձնարարությամբ մասնակցում է պետական և այլ մարմինների նիստերին (խորհրդակցություններին).

3) իր պաշտոնի անձնագրով նախատեսված դեպքերում Ոստիկանությունից դուրս շփվում և հանդես է գալիս որպես ներկայացուցիչ, մասնակցում է Հայաս-տանի Հանրապետության և օտարերկրյա պետությունների, միջազգային և այլ կազմակերպությունների իրավասու մարմինների ղեկավարների և ներկայացու-ցիչների հետ հանդիպումներին, խորհրդակցություններին, բանակցություններին, գիտաժողովներին, սեմինարներին, ինչպես նաև հանդես է գալիս առաջարկու-թյուններով, զեկուցումներով, հաշվետվություններով և այլն:

**V. ԽՆԴԻՐՆԵՐԻ ԲԱՐԴՈՒԹՅՈՒՆԸ ԵՎ ԴՐԱՆՑ**

**ՍՏԵՂԾԱԳՈՐԾԱԿԱՆ ԼՈՒԾՈՒՄԸ**

 10. Գլխավոր մասնագետը պաշտոնի անձնագրով իրեն վերապահված լիա-զորությունների շրջանակում, ինչպես և վերադաս պետերի հանձնարարությամբ վերհանում, վերլուծում և գնահատում է Բաժնի գործառույթներից բխող մաս-նագիտական նշանակության խնդիրներ, առաջարկություններ ներկայացնում դրանց ստեղծագործական ու այլընտրանքային լուծումների վերաբերյալ:

**VI. ԳԻՏԵԼԻՔՆԵՐԸ ԵՎ ՀՄՏՈՒԹՅՈՒՆՆԵՐԸ**

11. Գլխավոր մասնագետը`

1) ունի բարձրագույն կրթություն, քաղաքացիական հատուկ ծառայության պաշտոններում կամ քաղաքացիական ծառայության կամ համայնքային ծառայության պաշտոններում առնվազն երկու տարվա uտաժ կամ վերջին երեք տարվա ընթացքում քաղաքական կամ հայեցողական, բացառությամբ Հայաuտանի Հանրապետության համայնքների ղեկավարների տեղակալների, խորհրդականների, մամուլի քարտուղարների, oգնականների և ռեֆերենտների պաշտոնների, կամ քաղաքացիական պաշտոններում առնվազն մեկ տարվա աշխատանքային uտաժ կամ առնվազն երեք տարվա մաuնագիտական աշխատանքային uտաժ.

2) ունի Հայաստանի Հանրապետության Սահմանադրության, «Ոստիկանության մասին», «Ոստիկանությունում ծառայության մասին» Հայաստանի Հանրապետության օրենքների, քաղաքացիական հատուկ ծառայության ոլորտը կանոնակարգող իրավական ակտերի անհրաժեշտ իմացություն, ինչպես նաև տրամաբանելու, տարբեր իրավիճակներում կողմնորոշվելու ունակություն.

3) տիրապետում է անհրաժեշտ տեղեկատվությանը.

4) ունի համակարգչով և ժամանակակից այլ տեխնիկական միջոցներով աշխատելու ունակություն.

5) տիրապետում է (ազատ կարդում և կարող է բացատրվել) օտար լեզվի.

6) տիրապետում է իր պաշտոնի անձնագրով նախատեսված գործառույթներից բխող կառավարչական հմտությունների և ունակությունների:

**VII. ԻՐԱՎՈՒՆՔՆԵՐԸ ԵՎ ՊԱՐՏԱԿԱՆՈՒԹՅՈՒՆՆԵՐԸ**

12. Գլխավոր մասնագետը `

1) մասնակցում է հանցագործությունների միասնական հաշվառման ոլորտը կարգավորող իրավական ակտերի մշակման աշխատանքներին.

2) մասնակցում է վիճակագրական կարգապահության պահպանման նպատակով հանցագործությունների և դրանք կատարած անձանց հաշվառման գործընթացում ոստիկանության ստորաբաժանումներին մեթոդական օգնության ցուցաբերման աշխատանքներին.

3) մասնակցում է ինֆորմացիոն կենտրոնի ղեկավարությանը վիճակագրության կազմակերպման ուղղությամբ կատարված աշխատանքների և ընթացիկ հարցերի վերաբերյալ տեղեկատվություն տրամադրմանը.

4) աջակցում է գրանցված հանցագործությունների վերաբերյալ ոստիկանության ղեկավարությանը ներկայացվողտեղեկատվության պատրաստման աշխատանքներին.

5) մասնակցում է հանցագործությունների և դրանք կատարած անձանց վերաբերյալ վիճակագրական փաստաթղթերի գրանցման և հածվառման ուղղությամբ վիճակագրության բաժնի ծառայողներին մեթոդական և գործնական օգնությանցուցաբերման աշխատանքներին.

6) Բաժնի պետի հանձնարարությամբ ապահովում է բաժնի առջև դրված գործառույթներից և խնդիրներից բխող իրավական ակտերի նախագծերի, առաջարկությունների, եզրակացությունների, այլ փաստաթղթերի նախապատրաստումը, ինչպես նաև դրանց վերաբերյալ պարզաբանումների և ուղեցույցների մշակումը.

7) Բաժնի պետի հանձնարարությամբ մասնակցում է բաժնի ածխատանքային ծրագրերի մշակմանը.

8) իրականացնում է սույն պաշտոնի անձնագրով սահմանված այլ լիազորություններ.

 Գլխավոր մասնագետն ունի Օրենքով, իրավական այլ ակտերով նա-խատեսված այլ իրավունքներ (սոցիալական երաշխիքներ) և կրում է այդ ակտերով նախատեսված այլ պարտականություններ (սահմանափակումներ):

**VIII. ԱՌՈՂՋԱԿԱՆ ՎԻՃԱԿԻ ՀԵՏ ԿԱՊՎԱԾ ՊԱՀԱՆՋՆԵՐԸ**

9. Գլխավոր մասնագետի առողջական վիճակը համապատասխանում է ՀՀ Կառավարության որոշմամբ սահմանված, քաղաքացիական ծառայողին ներկա-յացվող առողջական վիճակի հետ կապված պահանջներին:

**IX. ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ ԴԱՍԱՅԻՆ ԱՍՏԻՃԱՆԸ**

 10. Գլխավոր մասնագետին Oրենքով սահմանված կարգով շնորհվում է Հայաստանի Հանրապետության քաղաքացիական հատուկ ծառայության 1-ին դասի առաջատար ծառայողի դասային աստիճան: